CELEX: 32014D0195
Language: fi
Date: 2014-02-17 00:00:00
Title: (2014/195/EU): Neuvoston päätös, annettu 17 päivänä helmikuuta 2014 , jäsenvaltioiden valtuuttamisesta allekirjoittamaan ja ratifioimaan vuoden 2012 Kapkaupungin sopimus Torremolinoksessa 1977 tehtyyn kalastusalusten turvallisuutta koskevaan kansainväliseen yleissopimukseen liittyvän vuonna 1993 tehdyn Torremolinoksen pöytäkirjan määräysten täytäntöönpanosta tai liittymään siihen  ETA:n kannalta merkityksellinen teksti

9.4.2014   
            
            
               FI
            
            
               Euroopan unionin virallinen lehti
            
            
               L 106/4
            
         NEUVOSTON PÄÄTÖS,
   annettu 17 päivänä helmikuuta 2014,
   jäsenvaltioiden valtuuttamisesta allekirjoittamaan ja ratifioimaan vuoden 2012 Kapkaupungin sopimus Torremolinoksessa 1977 tehtyyn kalastusalusten turvallisuutta koskevaan kansainväliseen yleissopimukseen liittyvän vuonna 1993 tehdyn Torremolinoksen pöytäkirjan määräysten täytäntöönpanosta tai liittymään siihen
   (ETA:n kannalta merkityksellinen teksti)
   (2014/195/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan, 218 artiklan 6 kohdan a alakohdan v alakohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin puoltavan lausunnon,
   sekä katsoo seuraavaa:
   
               (1)
            
            
               On tarpeen pyrkiä parantamaan merenkulkualalla toteutettavalla unionin toiminnalla meriturvallisuutta.
            
         
               (2)
            
            
               Vuonna 1977 tehtyyn kalastusalusten turvallisuutta koskevaan Torremolinoksen kansainväliseen yleissopimukseen liittyvä pöytäkirja, jäljempänä ’Torremolinoksen pöytäkirja’, tehtiin 2 päivänä huhtikuuta 1993.
            
         
               (3)
            
            
               Neuvoston direktiivissä 97/70/EY (1) on vahvistettu Torremolinoksen pöytäkirjaan perustuvat turvallisuusmääräykset kalastusaluksille, joiden pituus on 24 metriä tai enemmän, ottaen tarpeen mukaan alueelliset ja paikalliset olosuhteet huomioon.
            
         
               (4)
            
            
               Torremolinoksen pöytäkirja ei ole tullut voimaan, koska ratifioinnille asetettuja vähimmäisvaatimuksia ei ole täytetty.
            
         
               (5)
            
            
               Tiukimpien mahdollisten kalastusalusten turvallisuutta koskevien määräysten, jotka kaikki asianomaiset valtiot voivat panna täytäntöön, vahvistamiseksi yhteisellä sopimuksella ja Kansainvälisen merenkulkujärjestön (IMO) puitteissa, hyväksyttiin Etelä-Afrikassa 11 päivänä lokakuuta 2012 vuoden 2012 Kapkaupungin sopimus Torremolinoksessa vuonna 1977 tehtyyn kalastusalusten turvallisuutta koskevaan kansainväliseen yleissopimukseen liittyvän vuonna 1993 tehdyn Torremolinoksen pöytäkirjan määräysten täytäntöönpanosta, jäljempänä ’sopimus’. Sopimus on avoinna allekirjoittamista varten 11 päivästä helmikuuta 2013 ja 10 päivään helmikuuta 2014 välisenä aikana, minkä jälkeen se on avoinna liittymistä varten.
            
         
               (6)
            
            
               Sopimuksen määräykset kuuluvat unionin yksinomaiseen toimivaltaan, ja ne koskevat kalastusalusten, joiden pituus on 24 metriä tai enemmän, turvallisuusmääräyksiä.
            
         
               (7)
            
            
               Unionista ei voi tulla sopimuksen osapuolta, koska sen osapuolia voivat olla vain valtiot.
            
         
               (8)
            
            
               On meriturvallisuuden ja reilun kilpailun kannalta eduksi, että jäsenvaltiot, joilla on niiden lipun alla purjehtivia, sopimuksen soveltamisalaan kuuluvia kalastusaluksia, jotka toimivat niiden sisäisillä aluevesillä tai aluemerellä tai purkavat saaliinsa niiden satamiin, ratifioivat sopimuksen tai liittyvät siihen sen varmistamiseksi, että Torremolinoksen pöytäkirjan määräykset tulevat voimaan. Sopimuksen tultua voimaan voidaan lisäksi saattaa ajan tasalle IMO:lle toimitettavien ehdotusten kautta tietyt sellaiset pöytäkirjan määräykset, jotka ovat direktiivin 97/70/EY hyväksymisen myötä vanhentuneet.
            
         
               (9)
            
            
               Neuvoston olisi sen vuoksi Euroopan unionin toiminnasta tehdyn sopimuksen 2 artiklan 1 kohdan mukaisesti valtuutettava jäsenvaltiot, joilla on niiden lipun alla purjehtivia, sopimuksen soveltamisalaan kuuluvia kalastusaluksia, jotka toimivat niiden sisäisillä aluevesillä tai aluemerellä tai purkavat saaliinsa niiden satamiin, nyt allekirjoittamaan ja ratifioimaan sopimus tai liittymään siihen unionin edun nimissä. Nykyisten, neuvoston direktiivillä 97/70/EY säädettyjen turvallisuustasojen säilyttämiseksi jäsenvaltioiden olisi kuitenkin sopimusta allekirjoittaessaan ja ratifiointi- tai liittymisasiakirjoja tallettaessaan annettava julistus siitä, että vuosikatsastusten osalta sopimuksen liitteessä olevan 1 luvun 1.6 säännössä ja yhteisten kalastusalueiden tai talousvyöhykkeiden osalta 3.3 säännössä määrättyjä vapautuksia ei sovelleta. Lisäksi julistuksessa olisi todettava, että jäsenvaltioiden alue- tai sisävesillä toimintaa harjoittaviin tai niiden satamiin saaliinsa purkaviin kolmansien maiden kalastusaluksiin, joiden pituus on 24 metriä tai enemmän, sovelletaan direktiivissä 97/70/EY vahvistettuja turvallisuusmääräyksiä ja että sopimuksen liitteessä olevan 1 luvun säännössä 3.3 määrättyjä vapautuksia ei hyväksytä tällaisille kolmansien maiden kalastusaluksille,
            
         ON HYVÄKSYNYT TÄMÄN PÄÄTÖKSEN:
   1 artikla
   Valtuutetaan jäsenvaltiot allekirjoittamaan tai allekirjoittamaan ja ratifioimaan vuoden 2012 Kapkaupungin sopimus Torremolinoksessa 1977 tehtyyn kalastusalusten turvallisuutta koskevaan kansainväliseen yleissopimukseen liittyvän vuonna 1993 tehdyn Torremolinoksen pöytäkirjan määräysten täytäntöönpanosta tai liittymään siihen.
   2 artikla
   Jäsenvaltioiden on pyrittävä toteuttamaan tarvittavat toimenpiteet ratifiointi- tai liittymisasiakirjojen tallettamiseksi Kansainvälisen merenkulkujärjestön pääsihteerin huostaan kohtuullisessa ajassa ja mahdollisuuksien mukaan viimeistään kahden vuoden kuluttua tämän päätöksen voimaantulosta.
   Kun jäsenvaltio allekirjoittaa tai ratifioi sopimuksen tai liittyy siihen, sen on myös talletettava tämän päätöksen liitteessä oleva julistus.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä helmikuuta 2014.
      
         
            Neuvoston puolesta
         
         
            Puheenjohtaja
         
         A. TSAFTARIS
      
   
   
      (1)  Neuvoston direktiivi 97/70/EY, annettu 11 päivänä joulukuuta 1997, yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän (EYVL L 34, 9.2.1998, s. 1).
   
      LIITE
      JULISTUS, JONKA JÄSENVALTIOT TALLETTAVAT ALLEKIRJOITTAESSAAN JA RATIFIOIDESSAAN VUODEN 2012 KAPKAUPUNGIN SOPIMUKSEN TORREMOLINOKSESSA VUONNA 1977 TEHTYYN KALASTUSALUSTEN TURVALLISUUTTA KOSKEVAAN KANSAINVÄLISEEN YLEISSOPIMUKSEEN LIITTYVÄN VUONNA 1993 TEHDYN TORREMOLINOKSEN PÖYTÄKIRJAN MÄÄRÄYSTEN TÄYTÄNTÖÖNPANOSTA TAI LIITTYESSÄÄN SOPIMUKSEEN
      Osana vuonna Torremolinoksen pöytäkirjan 3 artiklan 5 kohdan nojalla hyväksyttyä alueellista järjestelyä [lisätään jäsenvaltion nimi] sitoo asiaa koskeva Euroopan unionin lainsäädäntö, nimittäin yhdenmukaistetun turvallisuusjärjestelmän luomisesta kalastusaluksille, joiden pituus on 24 metriä tai enemmän, 11 päivänä joulukuuta 1997 annettu neuvoston direktiivi 97/70/EY (1), Sen vuoksi [lisätään jäsenvaltion nimi] soveltaa Torremolinoksen pöytäkirjan turvallisuusmääräyksiä niihin kolmansien maiden lipun alla purjehtiviin kalastusaluksiin, joiden pituus on 24 metriä tai enemmän ja jotka harjoittavat toimintaa sen sisä- tai aluevesillä tai purkavat saaliin johonkin sen satamaan, jollei edellä mainitussa direktiivissä vahvistetuista säännöksistä muuta johdu.
      Kyseisessä alueellisessa järjestelyssä ei sovelleta Kapkaupungin sopimuksen liitteessä olevan I luvun 1.6 säännössä vuosikatsastusten osalta ja 3.3 säännössä yhteisten kalastusalueiden tai talousvyöhykkeiden osalta määrättyjä vapautuksia asianomaisen tallettajajäsenvaltion kalastusaluksiin eikä niihin kolmansien maiden kalastusaluksiin, joiden pituus on 24 metriä tai enemmän, ja jotka harjoittavat toimintaa tallettajajäsenvaltion yhteisellä kalastusalueella tai talousvyöhykkeellä taikka purkavat saaliinsa sen satamiin. Kapkaupungin sopimuksen liitteessä olevan I luvun 3.3 säännössä yhteisten kalastusalueen tai talousvyöhykkeen osalta määrättyjä vapautuksia ei hyväksytä Kapkaupungin sopimuksen liitteessä olevan I luvun säännön 1 soveltamisalaan kuuluville kalastusaluksille.
      
         (1)  EYVL L 34, 9.2.1998, s. 1.